Index - Belföld - Berta Attila lett az ÁPV Rt. biztonsági igazgatója
2002.12.02. 14:45
Berta Attilát Budapest volt rendőr-főkapitányát nevezték ki az ÁPV Rt. biztonsági igazgatójává - értesült a HavariaPress. Berta Attilát 1997 januárjában nevezték ki a Budapesti Rendőr-főkapitányság élére, majd 1998 augusztusában nyugdíjazták. Azzal vádolták, hogy a rendőr szakközépiskolás fiának rendszeresen kölcsön adta szolgálati autóját, illetve szekszárdi szőlőjében rendőröket dolgoztatott.
Nyugdíjazását követően mindkét eljárást bűncselekmény hiányában megszüntették ellene. Az utóbbi négy esztendőt nyugdíjasként töltötte, neve a kormányváltást követően, májusban merült fel újra, mint országos rendőrfőkapitány jelölt. Hetekkel ezelőtt történt kinevezése óta az ÁPV Rt. biztonsági igazgatójaként felel a szervezet kezelésében lévő kiemelt értékű objektumok őrzés-védelméért, illetve az ÁPV Rt. belső biztonságáért.